Document ID: 32005R0252

ΚΑΝΟΝΙΣΜΌΣ (ΕΚ) αριθ. 252/2005 ΤΗΣ ΕΠΙΤΡΟΠΉΣ
της 14ης Φεβρουαρίου 2005
για την τροποποίηση του κανονισμού (ΕΚ) αριθ. 349/2003 σχετικά με την αναστολή εισαγωγής στην Κοινότητα δειγμάτων ορισμένων ειδών της άγριας πανίδας και χλωρίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών της άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 2,
Κατόπιν διαβούλευσης με την ομάδα επιστημονικής εξέτασης,
Εκτιμώντας τα ακόλουθα:
(1)
Το άρθρο 4 παράγραφος 6 του κανονισμού (ΕΚ) αριθ. 338/97 προβλέπει ότι η Επιτροπή δύναται να θεσπίσει περιορισμούς στην εισαγωγή ορισμένων ειδών στην Κοινότητα, σύμφωνα με τους όρους που προβλέπονται στα στοιχεία α) έως δ).
(2)
Πρόσφατα θεσπίστηκε, στον κανονισμό (ΕΚ) αριθ. 349/2003 της Επιτροπής, της 25ης Φεβρουαρίου 2003, για αναστολή εισαγωγής στην Κοινότητα δειγμάτων από ορισμένα είδη άγριας πανίδας και χλωρίδας (2), κατάλογος ειδών των οποίων η εισαγωγή στην Κοινότητα αναστέλλεται.
(3)
Λόγω της διεύρυνσης της Ευρωπαϊκής Ένωσης σε 25 κράτη μέλη από την 1η Μαΐου 2004 απαιτείται να απαλειφθούν από τον ανωτέρω κατάλογο όλες οι προϋπάρχουσες αναστολές που αφορούν είδη προερχόμενα από τα νέα κράτη μέλη.
(4)
Βάσει πρόσφατων πληροφοριών, η ομάδα επιστημονικής εξέτασης κατέληξε στο συμπέρασμα ότι η κατάσταση διατήρησης ορισμένων ειδών που παρατίθενται στα παραρτήματα Α και Β του κανονισμού (ΕΚ) αριθ. 338/97 θα τεθεί σε σοβαρό κίνδυνο, εάν δεν ανασταλεί η εισαγωγή τους στην Κοινότητα από ορισμένες χώρες προέλευσης, όπου τα είδη αυτά και οι χώρες προέλευσής τους είναι οι εξής:
-
Blastomussa spp., Cynarina lacrymalis, Plerogyra spp., Trachyphyllia geoffroyi από την Ινδονησία (όλα τα δείγματα εκτός των προερχόμενων από θαλασσοκαλλιέργεια που είναι προσκολλημένα σε τεχνητά υποστρώματα)
-
Chamaeleo gracilis από το Μπενίν (άγρια είδη και είδη εκτροφής)
-
Euphorbia bulbispina and Euphorbia guillauminiana από τη Μαδαγασκάρη
-
Geochelone pardalis από τη Μοζαμβίκη (είδη εκτροφής)
-
Mantella aurantiaca, Pachypodium rosulatum, Pachypodium sofiance από τη Μαδαγασκάρη
-
Naja spp. από τη Λαϊκή Δημοκρατία του Λάος
-
Psittacus erithacusαπό τη Νιγηρία
-
Ursus arctos από την επαρχία της βρετανικής Κολομβίας, του Καναδά (κυνηγετικά τρόπαια)
(5)
H ομάδα επιστημονικής εξέτασης κατέληξε επίσης στο συμπέρασμα ότι η αναστολή της εισαγωγής στην Κοινότητα του είδους Psittacus erithacus από τη Λαϊκή Δημοκρατία του Κονγκό δεν δικαιολογείται πλέον, λόγω της κατάστασης διατήρησής του.
(6)
H ομάδα επιστημονικής εξέτασης κατέληξε στο συμπέρασμα ότι η εισαγωγή στην Κοινότητα του Chrysemys picta και του Oxyura jamaicensis συνιστά οικολογική απειλή για τα ιθαγενή άγρια είδη χλωρίδας και πανίδας της Κοινότητας και πρέπει επομένως να ανασταλεί.
(7)
Οι χώρες προέλευσης των ειδών που υπόκεινται στους νέους περιορισμούς της εισαγωγής στην Κοινότητα δυνάμει του παρόντος κανονισμού έχουν όλες γνωμοδοτήσει.
(8)
Το άρθρο 41 του κανονισμού (ΕΚ) αριθ. 1808/2001 της Επιτροπής, της 30ής Αυγούστου 2001, περί των λεπτομερειών εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους (3), περιλαμβάνει διατάξεις για την εφαρμογή από τα κράτη μέλη των περιορισμών που θέσπισε η Επιτροπή.
(9)
Το παράρτημα του κανονισμού (ΕΚ) αριθ. 349/2003 τροποποιείται αναλόγως και, για λόγους σαφήνειας, αντικαθίσταται.
(10)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής εμπορίου ειδών άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 349/2003 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 2005.

Labels: 3
5
20